section_heading: Radnja
paragraph_text: Na njihovu sljedećem sastanku, Tony se i dalje ne želi suočiti sa svojim psihološkim slabostima. Za svoje poboljšano raspoloženje priznanje odaje lijekovima, ali dr. Melfi mu kaže kako to ne može biti slučaj jer je potrebno šest tjedana da počnu djelovati. Tony opisuje san u kojem mu ptica ukrade penis. Dr. Melfi iz toga izvlači zaključak kako je Tony projicirao svoju ljubav za svoju obitelj na obitelj pataka koja živi u njegovu bazenu. Na svoju konsternaciju, on se rasplače. Ona mu kaže kako je njihov uzlet iz bazena izazvao napad panike kroz strah od gubitka vlastite obitelji.